<classify> Msemaji wa Azam FC Jaffar Idd ameliambia gazeti hili jana kuwa wanataka mwaka 2016 uwe wa kutwaa mataji yote makubwa ili kuacha historia katika soka la Tanzania.Kwa mujibu wa ratiba ya michuano hiyo iliyotolewa juzi na Shirikisho la Soka Tanzania TFF, Azam FC watachuana na Ashanti United katika mchezo utakaochezwa Januari 26 mwaka huu, kwenye uwanja wa Karume.Idd alisema wamepania vilivyo kutwaa ubingwa wa michuano hiyo na kupata nafasi ya kushiriki Kombe la Shirikisho Afrika mwakani.Tumeipokea ratiba na tunajipanga kwa mapambano kuhakikisha tunafanya vizuri ikiwezekana kuchukua ubingwa, uwezo tunao na nguvu kwa nini tushindwe, alisema.Timu hiyo ndio itakayowakilisha michuano ya Shirikisho Afrika kwa mwaka huu baada ya kushika nafasi ya pili katika msimu uliopita wa ligi.  <topic>: MICHEZO 